
EXPUNERE DE MOTIVE  PRIVIND OPORTUNITATEA
PROIECTULUI DE HOTĂRÂRE
privind modificarea HCLMT nr. 232/08.05.2018 modificat prin HCLMT nr. 246/18.05.2018 privind aprobarea cererii de finanţare „Îmbunătăţirea eficienţei energetice în sectorul rezidenţial prin reabilitarea termică a blocurilor de locuinţe: zona Dâmbovița I” şi a cheltuielilor aferente 

Motivul emiterii proiectului de hotărâre

1. Descrierea situaţiei actuale

Municipiul Timișoara a depus cererea de finanțare cu titlul „Îmbunătăţirea eficienţei energetice în sectorul rezidenţial prin reabilitarea termică a blocurilor de locuinţe: zona Dâmbovița I”, SMIS 117520, în cadrul apelului POR/173/3/1/Creșterea eficienței energetice în clădirile rezidențiale, clădirile publice și sistemele de iluminat public, îndeosebi a celor care înregistrează consumuri energetice mari/1/Creșterea eficienței energetice în clădirile rezidențiale, clădirile publice și sistemele de iluminat public, îndeosebi a celor care înregistrează consumuri energetice mari. 
2. Schimbări preconizate şi rezultate aşteptate
Obiectivul general al proiectului îl reprezintă creşterea eficienţei energetice a unui numar de cinci blocuri de locuinţe din Municipiul Timisoara, prin realizarea unor lucrări de intervenţie care determină diminuarea consumurilor energetice pentru încalzirea apartamentelor, în condiţiile asigurării şi menţinerii climatului termic interior, prin limitarea pierderilor de căldură către mediul exterior precum şi ameliorarea aspectului urbanistic al localităţii. 
Implementarea măsurilor de eficienţă energetică în blocurile de locuinţe va duce la atingerea următoarelor obiective specifice:
· Îmbunătăţirea condiţiilor de confort termic interior pentru clădirile rezidenţiale/ apartamentele supuse reabilitării.

· Creșterea eficienţei energetice în clădirile care fac obiectul proiectului. 

· Creșterea nivelului de protecţie a mediului înconjurător.

Implementarea acestui proiect presupune reabilitarea termică a 5 clădiri rezidenţiale multietajate, respectiv a unui număr de 162 de apartamente; reducerea pierderilor de căldura și a consumurilor energetice în clădirile / apartamentele reabilitate și la reducerea emisiilor poluante generate de producerea, transportul și consumul de energie. 

3. Alte informaţii 

Pe parcursul procesului de evaluare și selecție, ca urmare a modificărilor intervenite în situația pe teren față de situația la data depunerii proiectului, a fost necesară actualizarea documentației tehnico-economice prin cuprinderea în proiect a modificărilor respective. 
4. Concluzii


În data de 18.06.2018, Agenția pentru Dezvoltare Regională Vest a solicitat modificarea documentațiilor tehnico-economice aferente componentelor proiectului „Îmbunătăţirea eficienţei energetice în sectorul rezidenţial prin reabilitarea termică a blocurilor de locuinţe: zona Dâmbovița I”, implicit a valorilor eligibile și neeligibile din bugetul proiectului. 

În concluzie este necesară actualizarea valorilor aprobate ale proiectului „Îmbunătăţirea eficienţei energetice în sectorul rezidenţial prin reabilitarea termică a blocurilor de locuinţe: zona Dâmbovița I”.  

